
ATITIKTIES IR RIZIKOS VALDYMO SKYRIAUS
VYRIAUSIOJO EKSPERTO PAREIGYBĖS APRAŠYMAS



1. BENDROSIOS NUOSTATOS

0. Šis viešosios įstaigos „Indėlių ir investicijų draudimas“ (toliau – IID) Atitikties ir rizikos valdymo skyriaus vyriausiojo eksperto (toliau – Vyriausiasis ekspertas) pareigybės aprašymas (toliau – Pareigybės aprašymas) nustato Vyriausiojo eksperto pareigybei keliamus kvalifikacinius reikalavimus, pavaldumo santykius, tikslą, funkcijas, teises ir pareigas bei atsakomybę.
0. Vyriausiasis ekspertas tiesiogiai pavaldus Atitikties ir rizikos valdymo skyriaus (toliau – ARVS) vadovui.

1. KVALIFIKACINIAI  REIKALAVIMAI

3. Šias pareigas užimantis darbuotojas turi:
3.1. turėti aukštąjį universitetinį socialinių mokslų srities tiesės krypties išsilavinimą;
3.2. turėti ne mažesnę kaip 2 metų darbo patirtį teisėkūros, atitikties, rizikų valdymo ir teisės,  teisminių procesų, bankroto ar restruktūrizavimo procedūrų, skolų išieškojimo srityse;
3.3. išmanyti Lietuvos Respublikos ir Europos Sąjungos teisės aktus, reglamentuojančius VšĮ „Indėlių ir investicijų draudimas“ veiklą, civilinę, civilinio proceso ir (ar) administracinę teisę, teisminius ginčus, skolos išieškojimo, bankroto ir restruktūrizavimo procesus, taip pat išmanyti dokumentų rengimo, tvarkymo ir apskaitos taisykles; 
3.4. gebėti vertinti teisines situacijas, VšĮ „Indėlių ir investicijų draudimas“ veiklos ir procesų atitiktį Lietuvos Respublikos ir Europos Sąjungos teisės aktų reikalavimams, identifikuoti teisines rizikas, rengti procesinių ir kitų teisinių dokumentų projektus, ataskaitų ir išvadų projektus. 
3.5. gerai mokėti lietuvių kalbą, taip pat anglų kalbą ne žemesniu kaip B2 lygiu;
3.6. mokėti dirbti „Microsoft Office“ programiniu paketu („Word“, „Excel“, „PowerPoint“, „Outlook“);
3.7. turėti stiprius analitinius gebėjimus, gebėti sisteminti, vertinti ir apibendrinti teisinę informaciją, formuoti pagrįstas teisines išvadas, gebėti planuoti ir organizuoti savo darbą, savarankiškai priimti sprendimus, prisiimti atsakomybę už jų įgyvendinimą bei užtikrinti informacijos kokybę, sklandžiai dėstyti mintis raštu ir žodžiu, konsultuoti darbuotojus ir pagrįsti pateiktas teisines išvadas.

1. PAREIGYBĖS TIKSLAS

4. Vyriausiasis ekspertas, vadovaudamasis Lietuvos Respublikos ir IID vidaus teisės aktais, teikia teisinę ekspertinę pagalbą, atlieka teisės aktų ir dokumentų teisinį vertinimą, pagal suteiktus įgaliojimus atstovauja IID bei pagal kompetenciją dalyvauja  IID atitikties, IID rizikų valdymo ir vidaus kontrolės procesų vykdyme.

1. PAGRINDINĖS FUNKCIJOS

  
5. Vyriausiasis ekspertas atlieka šias funkcijas:
5.1. stebi ir analizuoja IID veiklai aktualius teisės aktus, vertina IID vidaus teisės aktų ir procesų atitiktį, rengia bei derina teisės aktų, sutarčių ir kitų teisinių dokumentų projektus, dalyvauja teisėkūros procese;
5.2. konsultuoja IID darbuotojus teisiniais klausimais, rengia teisines išvadas ir rekomendacijas, procesinius dokumentus, pagal suteiktus įgaliojimus atstovauja IID teismuose, mediacijose, ikiteisminėse ginčų nagrinėjimo ir kitose institucijose,;
5.3. administruoja IID kreditorinius reikalavimus ir skolas, dalyvauja finansų įstaigų bankroto, restruktūrizavimo ir kituose susijusiuose procesuose, analizuoja medžiagą, rengia IID pozicijų, teikimų IID tarybai projektus bei kitus dokumentus ir stebi priimtų sprendimų įgyvendinimą; bendradarbiauja su IID pasitelktais išorės teisinių ir (ar) bankroto administravimo paslaugų teikėjais (jei tokie pasitelkti) , teikia jiems reikalingą informaciją.
5.4. pagal kompetenciją dalyvauja IID vidaus kontrolės ir rizikos valdymo, atitikties vertinimo ir korupcijos prevencijos procesuose, teikia pasiūlymus dėl jų tobulinimo;  asmens duomenų apsaugos srityje bendradarbiauja su IID pasitelktu išorės paslaugų teikėju (jei toks pasitelktas), teikia jam funkcijoms vykdyti reikalingą informaciją ir teisinę bei organizacinę pagalbą, organizuoja jo rekomendacijų ir sutartų veiksmų įgyvendinimą pagal kompetenciją.
5.5. pagal kompetenciją atstovauja IID institucijose ir darbo grupėse, rengia IID pozicijų, ataskaitų projektus, analizes bei kitą reikalingą informaciją ir bendradarbiauja su kitais ARVS ir IID darbuotojais;
5.6. vykdo kitus ARVS vadovo ir IID direktoriaus pavedimus, susijusius su pareigybės paskirtimi.

1. PAREIGOS IR ATSAKOMYBĖ

6. Vyriausiasis ekspertas privalo:
6.1. vykdydamas funkcijas, laikytis įstatymuose, kituose teisės aktuose ir IID vidaus dokumentuose nustatytų taisyklių;
6.2. derinti priimamus sprendimus su tiesioginiu vadovu ir kitais suinteresuotais padaliniais, jeigu sprendimai yra susiję su šių padalinių veikla;
6.3. užtikrinti savo veikloje naudojamų duomenų apsaugą ir konfidencialumą;
6.4. naudoti konfidencialią informaciją taip, kad tretieji asmenys neturėtų galimybės su ja susipažinti ar ja pasinaudoti;
6.5. užtikrinti tinkamą rengiamų dokumentų, atliekamų darbų ir jų rezultatų kokybę bei jų atlikimą nustatytais terminais;
6.6. tvarkyti ir saugoti su veikla susijusius dokumentus, užtikrinant pareigybės funkcijų tęstinumą;
6.7. darbo priemones naudoti tik su darbu susijusioms funkcijoms vykdyti, jas tausoti ir saugoti;
6.8. nedelsiant informuoti tiesioginį vadovą apie įvykusius arba įtariamus pažeidimus.
6.9. Vengti interesų konflikto ir savarankiškai nevertinti atitikties, rizikų ir vidaus kontrolės priemonių procesuose, kuriuose jis pats tiesiogiai vykdo 5.3 punkte nurodytas funkcijas;  apie galimą interesų konfliktą nedelsiant informuoti RVS vadovą. 
7. Vyriausiasis ekspertas už netinkamą funkcijų ir pareigų vykdymą atsako Lietuvos Respublikos darbo kodekso ir kitų teisės aktų nustatyta tvarka.


1. TEISĖS

8. Vyriausiasis ekspertas turi šias teises:
8.1. turėti tinkamas darbo sąlygas ir priemones;
8.2. gauti iš IID ir jos darbuotojų informaciją bei kitus išteklius, reikalingus funkcijoms vykdyti;
8.3. susipažinti su administracijos sprendimais, susijusiais su jo veikla, vadovaujantis būtinumo žinoti principu;
8.4. naudotis IID informacinėmis sistemomis, duomenų bazėmis ir kitais informacijos šaltiniais darbo funkcijoms vykdyti;
8.5. [bookmark: _Hlk153810091]kelti kvalifikaciją seminaruose, konferencijose, mokymuose ir kituose renginiuose;
8.6. naudotis teisės aktų nustatytomis socialinėmis garantijomis, draudimu ir teisėmis;
8.7. naudotis kitomis teisės aktuose numatytomis teisėmis.

